**ELEMENTI, NAČINI I KRITERIJI OCJENJIVANJA – INFORMATIKA**

**A. ELEMENTI OCJENJIVANJA**

usvojenost znanja – pisana/usmena provjera

rješavanje problema – rad na računalu/usmena provjera/pisana provjera

digitalni sadržaji i suradnja – rad na računalu

**B. KRITERIJ OCJENJIVANJA**

|  |  |  |
| --- | --- | --- |
| **Ocjena** | **Usvojenost sadržaja** | **Primjena znanja i vještina** |
| **Usmena provjera** | **Pismena provjera** |
| NEDOVOLJAN (1) | Ni uz pomoć učitelja ne uspijeva odgovoriti na teoretska pitanja i riješiti jednostavne zadatke, nezainteresirano i neaktivno odnošenje prema radu na nastavi. | <40% | Zadatke na računalu ne rješava i ne obavlja svoje obaveze na satu. |
| DOVOLJAN (2) | Učenik se prisjeća osnovnih pojmova uz pomoć učitelja i ne povezuje usvojeno znanje s drugim sadržajima. Slabo sudjeluje u radu na nastavi. | 40 % - 55 % | Učenik radi uz pomoć i ne uočava greške samostalno. Zadatke na računalu rješava sporo i nezainteresirano. Rješenja netočna, a postupci manjkavi. |
| DOBAR (3) | Učenik je usvojio osnovne pojmove i djelomično povezuje usvojeno znanje s drugim sadržajima. Polako i uz pomoć učitelja odgovara na teoretska pitanja. | 55 % - 70 % | Učenik radi uz povremenu pomoć, greške uočava i ispravlja ih uz pomoć učitelja. Prilikom rješavanja zadataka djelomično se drži zadanog kako bi postigao rezultat |
| VRLO DOBAR (4) | Samostalno, uz povremenu učiteljevu pomoć učenik je usvojio sve nastavne sadržaje i povezuje usvojeno znanje s drugim sadržajima uz pomoć učitelja. | 70 % - 85 % | Učenik primjenjuje stečeno znanje, samostalno uočava pogreške i ispravlja ih. Zadatke na računalu rješava redovito, uredno i točno uz povremenu pomoć učitelja. |
| ODLIČAN (5) | Učenik je usvojio sve nastavne sadržaje i samostalno povezuje usvojeno znanje s drugim sadržajima. Naučeno primjenjuje u rješavanju zadataka. | > 85 % | Učenik kreativno primjenjuje stečeno znanje i usvojene vještine u novim situacijama. Zadatke na računalu rješava samostalno, brzo, točno, uredno i pazi na detalje. |

Postoci mogu malo odstupati od navedenih, ali ne mogu biti viši od navedenih.

**C. NAČINI PRAĆENJA, PROVJERAVANJA I OCJENJIVANJA UČENIKA**

1. PRAĆENJE

Praćenje je sustavno uočavanje i bilježenje zapažanja o postignutoj razini kompetencija i postavljenim zadacima definiranim nacionalnim i predmetnim kurikulumom, nastavnim planom i programom te školskim kurikulumom.

2. PROVJERAVANJE

PISANE PROVJERE

Pisane provjere mogu biti duge (do 45 minuta) i kratke (do 15 minuta).

Mogući oblici pisanih provjera su : ispit znanja, zadatci otvorenog i zatvorenog tipa (nadopuni, zaokruži točan odgovor, spoji parove, objasni), referati, seminari i sl.

Ukoliko referat, seminar ili sličan samostalni rad ne bude predan u zadanom terminu, ocjenjuje se negativnom ocjenom. Ukoliko taj termin učenik ne bude prisutan na nastavi, dužan ga je predati u sljedećem terminu kada je prisutan na nastavi. Ukoliko tada ne preda, ocjenjuje se negativnom ocjenom. Ocjena iz referata, seminara ili sličnog samostalnog rada se ne može ispraviti.

Pisane provjere znanja provode se nakon obrađenih cjelina ukoliko učitelj smatra da su potrebne.

Učenik može ispravljati ocjenu samo jednom i dobivena ocjena iz ispravka (bilo veća, jednaka, niža ili negativna) se unosi u e dnevnik. Ponovni pokušaj se dogovara u prosincu, svibnju ili lipnju ukoliko bude potreban.

USMENE PROVJERE

Usmeno se provjeravanje provodi po potrebi i traje maksimalno 10 minuta po učeniku

Oblici usmeno provjeravanja su: odgovaranje na pitanja, individualni ili grupni razgovor, te samostalno izlaganja na računalu ili ploči.

Ukoliko učenici ometaju nastavu mogu biti usmeno ispitani bez ikakve najave, bez obzira jesu li sudjelovali u ometanju nastave ili ne.

PRAKTIČNE PROVJERE

Praktične provjere su provjere rada na računalu. Oba elementa ocjenjivanja mogu se vrednovati kroz praktični rad, tako da je iz jedne praktične provjere moguće dobiti jednu ili dvije ocjene. Praktične provjere se boduju po odrađenim koracima i konačnim bodovnim pragom. Svaka praktična provjera sadrži svoje korake i način bodovanja.

3. OCJENJVANJE

Brojčana ocjena (1-5) u dnevniku je rezultat praćenja ili provjere usvojenosti nastavnog sadržaja te primjene stečenog znanja.

Usmene i pisane provjere znanja rezultiranju ocjenom u dnevniku.

Ocjena mora biti priopćena i objašnjena učeniku.

Ocjena osigurava učitelju, učeniku, roditeljima i drugima povratnu informaciju o učenikovom napredovanju.

**D. ZAKLJUČNA OCJENA**

Zaključna ocjena iz informatike rezultat je ukupnog vrednovanja tijekom nastavne godine. (Uključujući bilješke nastavnika u imeniku i dnevniku rada)

Zaključna ocjena proizlazi iz svih ocjena i bilježaka o praćenju učenika upisanih u imenik. Svi navedeni elementi ocjenjivanja jednako su vrijedni. Zaključna ocjena ne mora proizlaziti iz aritmetičke sredine upisanih ocjena.

Učenik ne mora imati sve pozitivne ocjene u rubrici, ali mora imati više ili jednako pozitivnih od negativnih ocjena.

Ako učenik želi odgovarati za veću zaključnu ocjenu, može dodatnim odgovaranjem, pisanim ispravkom ili izradom rada (prezentacija, seminar, praktični rad) do najviše dvije ocjene. Prva i obavezna ocjena jeste usmeni ili pisani ispravak najslabijeg riješene pisane provjere u godini. Druga ocjena jeste izrada rada (prezentacija, seminar, praktični rad).